Bjargey Jónsdóttir vinnukona á Búastöðum , húsfreyja í Steinum u . Eyjafjöllum , fæddist 14. september 1850 og lést 12. mars 1905 . Foreldrar hennar voru Jón bóndi á Dyrhólum í Mýrdal , f. 25. nóvember 1808 á Steig í Mýrdal , d. 20. júní 1882 í Hryggjum þar , Ólafs bónda á Steig , f. 1758 á Lambafelli , d. 1812 - 1816 , Einarssonar , Ólafssonar og seinni konu Ólafs bónda á Steig , Fríðar húsfreyju á Steig 1801 , f. 1768 , d. 5. júní 1835 , Jónsdóttur , Bjarnasonar . Móðir Bjargeyjar og kona Jóns bónda var Ólöf húsfreyja , f. 4. júní 1811 á Höfðabrekku í Mýrdal , d. 14. júní 1873 á Vestri Búastöðum í Eyjum , Eiríksdóttir , Sighvatssonar og konu Eiríks , Sigríðar húsfreyju , f. 1769 , Þorsteinsdóttur . Bjargey var með foreldrum sínum til 1859 , var tökubarn á Dyrhólum 1859 - 1861 , í Pétursey til 1864 . Hún fluttist til Eyja 14 ára „ ófermd “ og var vinnukona í Kornhól og síðan á Búastöðum hjá Lárusi bróður sínum og Kristínu Gísladóttur . Hún fluttist úr Eyjum 1881 að Höfðabrekku í Mýrdal , var þar vinnukona 1881 - 1884 . Að Steinum fluttist hún 1884 , var þar húsfreyja frá 1885 - 1888 , er Einar lést . Hún var búandi ekkja í Núpakoti u . Fjöllunum 1890 og enn 1895 , vinnukona á Þóroddsstöðum í Grímsnesi 1901 og til æviloka . I. Maður Bjargeyjar , ( 3. október 1885 ) , var Einar Jónsson bóndi í Steinum , f. 1844 , d. 10. maí 1888 . Barn þeirra : 1 . Andvana drengur , f. 1. desember 1885 .